Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Viikko sitten Likud johtaja Benjamin Netanjahu -
saapui presidentin kansliaan hyväksymään virallisesti -
mandaatin muodostaa maalle uusi hallitus.
Tämän jälkeen hänellä on 28 päivää aikaa muodostaa enemmistöliittouma.
Jos hän ei pysty siihen tuon ajan puitteissa, -
presidentti voi antaa luvan kahden viikon pidennykseen.
Likud puolueen virkamiehet totesivat jo ennen virallista mandaattia, -
että heidän puolueensa pyrkii muodostamaan hallituksen -
mahdollisimman nopeasti.
Neuvotteluja samoin ajattelevien puolueiden kanssa oli käyty -
lähes välittömästi vaalien lopullisen tuloksen selvittyä.
Mitään sanelupolitiikkaa ei hallituksen muodostaminen näyttäisi olevan, -
sillä jo ennalta ongelmallisiksi tiedetyt ääriuskonnolliset, -
sekä aivan äärioikeistolaiset puoluejohtajat -
Bezalel Smotrich ja Itamar Ben Gvir, -
ovat vaatineet niin merkittäviä ministeripaikkoja, -
että niihin Netanjahun ja muiden yhteistyöpuolueiden -
näyttää olevan lähes mahdotonta suostua.
Näillä kahdella ääriryhmällä on parlamentissa yhteensä 14 paikkaa, -
joten he ovat varmuudella vaa`ankieliasemassa -
koko uuden hallituskoalition muodostamisessa.
Toisaalta myöskään mikään edellisen hallituksen, -
nyt oppositioon jäävistä puolueista, -
ei halua lähteä Netanjahun johtamaan hallitukseen
Pienen viivyttelyn jälkeen myös USA:n presidentti Joe Biden -
tarttui puhelimeen ja onnitteli Likud-johtaja Netanjahua vaalivoitosta
ja kiitti samalla Israelin vapaita ja rehellisiä vaaleja.
Presidentti vahvisti kahdenvälisen kumppanuuden ja -
korosti horjumatonta tukeaan Israelin turvallisuudelle.
Miehet ovat toki tunteneet toisensa jo yli neljän vuosikymmenen takaa, -
aikana, jolloin Netanjahu toimi Yhdysvalloissa -
maansa apulaisulkoministerinä.
Presidentti Biden huomautti myös, että Yhdysvallat seuraa tiiviisti -
hallituksen muodostamisprosessia ja odottaa yhteistyön jatkamista -
Israelin hallituksen kanssa yhteisten etujen ja arvojen pohjalta.
Viestistä oli havaittavissa -
Yhdysvaltojen skeptinen suhtautuminen Israelin kahden -
äärimmäisyysryhmän johtajan osallistumiseen hallitustyöskentelyyn.
Vaikka Joe Biden vakuuttikin Netanjahulle, -
että teemme historiaa yhdessä, -
eivät heidän välinsä ole milloinkaan olleet erinomaisen lämpimät.
Kun Joe Biden demokraattina on sitä mieltä, -
että kahden valtion malli on ainoa tie rauhaan Lähi-idässä, -
Netanjahulla on asiaan huomattavasti realistisempi näkemys.
Benjamin Netanjahu sanoi puolestaan Yhdysvaltain presidentille,
että yhdessä he voisivat saada aikaan uusia historiallisia rauhansopimuksia,
mikä näennäisesti viittasi Israelin ja sen arabinaapureiden välisten -
Abraham Accordin, eli normalisointi- sopimusten laajentamiseen.
"Niitä on aivan käden ulottuvilla", Likud-johtaja kertoi, -
viitaten ilmeisimmin juuri Omaniin, -
jonka kanssa suhteet ovat olleet hyvät jo pitkään.
"Myös sitoutumiseni liittoomme ja suhteeseemme Yhdysvaltoihin -
on vahvempi kuin koskaan", Netanjahu lisäsi.
Benjamin Netanjahu puhui myös Ukrainan presidentin -
Volodymyr Zelenskyn kanssa melko pian Bidenin puhelun jälkeen ja -
lupasi tutkia vakavasti mahdollisuutta, miten Israel voisi paremmin auttaa -
Ukrainaa sen sotaponnisteluissa Venäjää vastaan.
Lapid-Bennett hallitus kieltäytyi järjestelmällisesti antamasta Ukrainalle
sen kipeästi tarvitsemaa ilmatorjuntaan erikoistunutta aseistusta, -
lähinnä Israelin kuuluisaa Iron Dome, eli Rautakupoli ohjustorjuntakalustoa.
Netanjahu joutuukin nyt asettamaan vastakkain -
Venäjän vaikutusvallan Lähi-idässä, etenkin Syyriassa, -
ja toisaalta Ukrainan oikeutetun vastarinnan -
sen taistellessa Venäjän raakaa miehitystä vastaan.
Ukrainan hallituksen virkamies kertoi Israelin Kan-yleisradiolle, -
että presidentti Zelensky kutsui Netanjahun vierailemaan Kiovassa.
Netanjahu on jo usean vuoden ajan korostanut siteitään -
Venäjän presidentti Vladimir Putiniin.
Venäjän hyökkäyksen jälkeen Ukrainaan -
Netanjahu kritisoi ankarasti nyt eroavaa hallitusta -
syyttämällä sitä Israelin ja Moskovan välisten suhteiden huonosta hoidosta -
välttämällä tiukasti neutraalia asennetta sodan alkuaikoina.
Samaan aikaan kun kaikki neuvottelevat osapuolet ovat -
hiljaa luopumassa mahdollisuudesta uusia ydinsopimus Iranin kanssa, -
Iran on lisännyt korkeasti rikastetun uraanin varastojaan, -
kertoi Kansainvälinen atomienergia- järjestö IAEA raportissaan.
Tämä YK:n alainen virasto moittii Teherania myös siitä, -
että se on jatkuvasti estänyt virkamiehiään päästämästä tai -
tarkkailemasta Iranin ydinohjelmaan kuuluvia laitoksia ja ydinalueita.
IAEA:n mukaan lokakuun lopulla Iranilla oli -
pitkälti yli 60 kiloa uraania, -
joka on rikastettu hieman yli 60 prosentin puhtauteen.
Se vastaa lähes seitsemää kiloa aseluokan ydinmateriaalia, -
siis rikastettuna yli 90 prosentin puhtauteen.
Rikastamisesta 60 prosentin puhtaudesta aseluokkaan -
on vain kukonaskel ja ongelmana nähdäänkin nyt myös se, -
onko Iran todella ilmoittanut IAEA:lle -
kaikesta rikastamastaan ydinase- käyttöön soveltuvasta materiaalista.
IAEA:n pääjohtaja Rafael Grossi ilmoitti olevansa -
hyvin vakavasti huolissaan siitä, että Iran ei ole tehnyt yhteistyötä -
viraston tutkinnassa niiltä osin, jotka koskevat uraania, -
jota on löydetty kolmesta eri paikasta,
ja joista Iran ei ole milloinkaan tehnyt mitään ilmoitusta.
Yhdysvaltojen Israelin suurlähettiläs Tom Nidesin mukaan -
Bidenin hallinto taistelee kaikkia Israelin Länsirantaa koskevia -
liittämisyrityksiä vastaan.
Israelin mediakanava 12:sta antamassaan haastattelussa -
suurlähettiläs mainitsi myös, että Yhdysvallat ei ole yksin ja -
että useimmat arabimaat vastustavat myös liittämistä.
Hänen kommenttinsa olivat vastaus Likud puolueen parlamentaarikon -
Jariv Levinin lausuntoon, jossa hän totesi, -
"Olemme vain yhden askeleen päässä suvereniteetin soveltamisesta -
Juudeassa ja Samariassa -
ja toivon, että teemme nyt vähemmän lausuntoja ja siirrymme eteenpäin".
Yhdysvaltain suurlähettiläs totesi myös lausunnossaan, -
"Haluan aloittaa suhteet tämän hallituksen kanssa, -
joka on vahva ja kestävä. Haluan tehdä tiivistä yhteistyötä -
pääministeri Benjamin Netanjahun ja hänen hallituksensa kanssa."
"Tämä on demokraattinen maa", sanoi suurlähettiläs Nides, -
"se on valinnut johdon, ja aion työskennellä heidän kanssaan.
Meidän on kuitenkin toimittava niiden asioiden puolesta, joihin uskomme.
Siitä amerikkalaisissa arvoissa on kyse.
Olemme Israelin valtion erittäin vahva liittolainen, mutta tulee aikoja,
jolloin ilmaisemme, missä uskomme erimielisyytemme olevan. "
YK:n yleiskokous on kunnostautunut viime kuukausien aikana -
etsimään Israelin toimista kaikkea mahdollista huomautettavaa, -
jopa monin verroin enemmän, -
kuin maailman kaikkien muiden valtioiden toimista yhteensä.
Vain kaksi viikkoa sitten yleiskokous teki päätöslauselman, -
jossa vaaditaan Israelia luopumaan kaikista ydinaseistaan, -
sulkemaan ydinlaitoksensa, ja alistamaan koko ydintekniikkansa -
ja siihen liittyvän teollisuuden YK:n alaisen IAEA:n täydelliseen kontrolliin.
Tässä päätöksessä lähes kaikki Euroopan unionin tärkeät maat -
pidättäytyivät äänestämästä, -
mutta Suomi äänesti sen puolesta, kuten teki myös Ruotsi.
Viikko sitten yleiskokous sai jälleen käsiteltäväkseen -
palestiinalaishallinnon aloitteen, jossa kansainväliseltä tuomioistuimelta, -
ICJ:ltä, pyydetään oikeudellista lausuntoa -
Israelin vuodesta 1967 alkaneesta, miehitetyn palestiinalaisalueen -
pitkittyneen miehityksen ja siirtokuntien ja liittämisen asemasta.
Äänestys meni siten, että YK:n erityinen poliittinen ja -
dekolonisaatiokomitea kannatti toimenpidettä selvin numeroin, -
mutta nyt lähes kaikki unionin maat, Suomi mukaan lukien, -
äänestivät tyhjää. Päätöslauselma toimitetaan nyt yleiskokouksen -
täysistuntoon virallista hyväksyntää varten, todennäköisesti ensi kuussa.
Vaikka ICJ:n neuvoa-antavat lausunnot eivät ole sitovia, -
Israelia vastaan annettu tuomio voisi auttaa kodifioimaan -
kansainväliseen oikeuteen palestiinalaisten vaatimuksen, -
jonka mukaan koko Länsirannan ja Itä-Jerusalemin -
tulisi olla heidän mahdollisen tulevan valtionsa lopullisten rajojen sisällä.
ICJ tuomitsi jo vuonna 2004 Israelin turvamuurit -
konfliktia säätelevien lakien vastaiseksi.
Iranin islamilaisen vallankumouskaartin -
ilmailujoukkojen komentaja kenraali Amir Ali Hajizadeh sanoi, -
että Iran on kehittänyt yliääniohjuksen, -
joka pystyy ohittamaan kaikki ohjuspuolustusjärjestelmät, -
joita ei voida helposti torjua millään -
tällä hetkellä saatavilla olevalla aseella.
Näin raportoi uutistoimisto Reuters viikko sitten.
Mainittuun vallankumouskaartiin sidoksissa oleva sanomalehti -
julkaisi maanantaina etusivullaan uhkauksen, jossa varoitettiin, -
että uusi Iranin kehittämä voi saavuttaa Israelin 400 sekunnissa, -
siis hieman alle seitsemässä minuutissa.
Uhkaus oli laadittu hepreaksi ja tarkoitettu mitä ilmeisimmin -
vastaukseksi puolustusministeri Benny Gantzin ilmoitukselle, -
jossa hän oli todennut, että Israel kykenee tuhoamaan -
kaikki Iranin ydinohjelmaan liittyvät laitokset, jos siihen tulee tarvetta.
Nämä Iranin väitteet lisäävät entisestään -
lännessä kasvavaa huolta Iranin ja Venäjän välisistä -
sotilaallisista suhteista ja teknologian siirroista -
erityisesti siksi, että Venäjä on kehittänyt jo pitkään -
näitä yliääniohjuksia ja siirtänyt ohjusteknologiaa Iraniin aiemminkin.
Toisaalta, meidän tulee muistaa, että profeetta Jesaja (Jes.54:17a) -
on välittänyt jo kauan sitten Israelin kansalle -
tällaiseen uhkaukseen liittyvän Jumalan ilmoituksen; -
Jokainen ase, joka valmistetaan sinun varallesi, on tehoton.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle.
Uutistoimitus haluaa toivottaa kaikille siellä Baltic Princess aluksella, -
oikein siunattua risteilyä. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.